cyanic-selkie/wikianc huggingface dataset:
Mburumba Kerina
Det uavhengige Namibia
Ved namibiske parlamentsvalg i 1989 som la den siste byggestenen for Namibias uavhengighet, fikk FCN ett sete i den konstituerende forsamling i Namibia; det gikk til Diergaardt. Da han trakk seg av helsemessige grunner, overtok Kerina hans plass, og ble valgt til nestleder for forsamlingen. Etter Namibias uavhengighet i 1990 tok han også FCNs sete i Namibias nasjonalforsamling, men trakk seg senere it i det samme året.
I 2009 ble han igjen medlem av SWAPO. På spørsmål om hvorfor han endret sin politiske tilhørighet så ofte, sa Kerina: ''«Jeg er en politisk maratonløper. Jeg startet i SWAPO, og nå er jeg løper den siste etappen».
Siste år
Kerina var gift med Evelhardine Kapuuo-Kerina, som døde i i mai 2015 på Roman Catholic Hospital i Windhoek. Den 5. mai 2017 giftet han seg med Naomi Kikii Zauana. Hun døde bare en måned senere 5. juni 2017, i en alder av 54 år.
Kerina bodde i Windhoek, i forstaden Katutura.
I 2019 oppkalte Windhoek tidligere Bahnhof Street i Windhoek sentrale forretningsdistrikt etter ham som anerkjennelse for sin rolle i kampen for namibisk uavhengighet.
Kerina døde av covid-19 i Windhoek 14. juni 2021. Han ble 89 år gammel.
Engelbert I von Köln
Engelbert von Berg, senere betegnet som den hellige (født 1185 eller 1186 på Schloss Burg, død 7. november 1225 ved Gevelsberg) var som Engelbert I erkebiskop av Köln og hertug i hertugdømmet Westfalen fra 1216 til 1225 og greve av Berg fra 1218 til 1225.
Under sin planmessige utvidelse av territoriet til hertugdømmet Westfalen kom han i konflikt med de verdslige herskerne. Striden kulminerte i drapet på erkebiskopen ved Gevelsberg, begått av en westfalisk adelig innenfor en «fraksjon» som ble ledet av hans nevø Friedrich von Isenberg.
Kjell Inge Olsen
Kjell Inge Olsen (født 26. september 1961 i Stavanger) er talentsjef i Viking Fotballklubb og tidligere trener for samme klubb. I 2003 tok Kjell Inge Olsen over som trener for Viking og den sesongen endte klubben på femteplass i serien. Under Olsens ledelse ble også den siste kampen på Stavanger stadion spilt, mot Stabæk i siste hjemmekamp den høsten.
På begynnelsen av 2004-sesongen flyttet Viking til ny stadion i Jåttåvågen, Viking Stadion. Viking skuffet i Olsens første sesong som trener og åpnet årets sesong med 0-4 for Tromsø noe som førte til at han gav seg som trener. Han trakk seg «av personlige årsaker», og at han ikke klarte å finne drivkraft til å fortsette. 9. august 2007 ble han presentert som ny talentsjef, mens Svein Fjælberg ble talentutvikler i Viking samtidig.
Daviti Kharazishvili
Daviti Kharazishvili (født 24. april 1992) er en georgisk friidrettsutøver som konkurrerer i maraton.
Han representerte Georgia under Sommer-OL 2016 i Rio de Janeiro, der han ble nummer 72 i maratonløpet.
Hans Christian Hansen
Hans Christian Hansen (født 1861 i Bergen, død 1900) var en norsk filosof.
Hansen var hegelianer og tilhenger av den nyidealistiske filosofien, som han bidro til å gi kjennskap om i Norge i 1890-årene. 16. mars 1889 holdt han foredraget «De moderne Fritænkeres høieste Gode» i Studentersamfundet, hvor han angrep materialismen og naturalismen. Året etter kom nyromantikkens gjennombrudd i Studentersamfundet.
I 1895 utga Hansen sin doktoravhandling, «Rummet og Sjælen», hvor han i hovedsak bygget på Hegels filosofi. Avhandlingen ble opptrykket i serien «Norsk filosofi i det 19. århundre» i Thorleif Dahls Kulturbibliotek i 1977.
Hansen var venn av litteraturkritikeren Carl Nærup og dikteren Sigbjørn Obstfelder, og tilhørte den kretsen som i begynnelsen av 1890-årene møttes hos Synnøve Brinchmann: blant andre Nærup, Obstfelder, Nils Kjær, Gustav Vigeland, Thomas Krag og Jens Thiis.
Autosom
Autosomer er de kromosomene i en organisme som ikke er kjønnskromosomer (allosomer).
Mennesket har 22 par autosomer og ett par kjønnskromosomer. Autosomene koder for de fleste egenskapene i et individ. DNA i autosomet er kollektivt kjent som atDNA eller auDNA.
Iraq Body Count
Iraq Body Count  er en amerikansk internettside. Den tar for seg en oversikt over antall sivile døde i Irak etter det amerikansk-ledede angrepet på landet i 2003. Oversikten tar med seg sivile drepte på grunn av kamphandlinger fra de amerikansk-ledede styrkene, eller av para-militære angrep (f.eks. opprørere og terrorist-angrep). Den tar også med seg sivile drepte som en direkte følge av sammenbruddet i lov og orden som en følge av invasjonen. Oversikten blir kontinuerlig oppdatert, og blir hentet fra flere kilder i media.
Remigijus Kančys
Remigijus Kančys (født 17. juli 1987) er en litauisk friidrettsutøver som konkurrerer i maraton.
Han representerte Litauen under Sommer-OL 2016 i Rio de Janeiro, der han ble nummer 75 i maratonløpet.
Fjorden Baby!
Fjorden Baby! er et norsk rockeband som ble dannet i 2005 av trommeslager Jan Eivind Bertelsen, bassist Tony Alexander Syversen, gitarist Jan Henning Buen, keyboardist Nam Phoung Nguyen og vokalist Sturle Kvilekval. I 2009 ble Syversen erstattet av Kjetil Grimsby Harr som bassist.
Andre prosjekter
Buen og Nguyen var med i en tidlig utgave av John Olav Nilsen & Gjengen. Som soloartist kaller Jan Eivind Bertelsen seg for Obijan. Han ga ut sitt fjerde album i 2021. Kvilekval har utgitt norsk trap under navnet Wanglade$h.
Det første albumet
2. februar 2009 kom bandets debutalbum 5071 på Mikal Tellés Opplett-label ut. Det blr distribuert av VME. Albumet inneholder ti sanger spilt inn i Duper Studio med Yngve Sætre som produsent.
I august 2009 sluttet Tony Alexander Syversen i bandet, og han ble erstattet av Kjetil Grimsby Haarr. Syversens siste konsert fant sted under Hovedscenen på Øyafestivalen-09.
Se deg rundt i rommet
Albumet Se deg rundt i rommet ble utgitt på bandets eget plateselskap, Fjorden Biznizz, i mars 2011. Albumet inneholder singlene «Rendezvous» og «Himmelen», begge låtene ble spilt inn på nyåret 2009 og fulgte opp hiten «Karoline» fra bandets første album.
Albumet gikk opp til 3. plass på VG-listen.
Da fotballaget SK Brann spilte i cupfinalen i Norgesmesterskapet i fotball for herrer 2011, spilte Fjorden Baby! Inn «Republikken» med et rap-vers fra fotballspilleren Rodolph Austin. Sangen er inspirert av New Orders låt «World In Motion».
Fjordkloden
Albumet Fjordkloden ble utgitt 2013 med «Tingene» som ledende singel. Det ble velvillig mottatt. . På sangen «11 etasje» dukker også Bergensrapperen Lars Vaular opp med gjestevers. VG kåret det til Årets Norske Album i november samme året.
Oh Yeah!
Albumet Oh Yeah! kom ut 2015, også det til god kritikk. Singelen «Igjen og igjen» var gjestet av Loddefjordmusikeren John Olav Nilsen.
Lavangselva
Lavangselva kan vise til:
John Mourly Vold
John Mourly Vold (født 24. august 1850 i Trondhjem, død 1. juli 1907 på Modum) var en norsk filosof.
Vold ble student i 1868 og cand. theol. i 1873. 1873–75 oppholdt han seg i Kristiania, hvor han manuduserte i filosofi. 1876–81 var han bestyrer for en amtsskole i Smaalenenes amt. Somrene 1878 og 1883 studerte han filosofi i Tyskland, og i 1881 fikk han Kronprinsens gullmedalje for prisavhandlingen «Om telelogiens begreb». I 1888 tok han doktorgraden med en avhandling om «Spinozas erkjendelsestheori».
I 1889 ble Vold dosent og i 1890 professor i filosofi ved universitetet i Kristiania. Han drev i mange år eksperimenter over lovene for drømmelivet, og utga flere artikler om emnet. Han skrev også mange mindre artikler, for eksempel om spiritismen.
Hans avhandling «Ideal-realistisk Verdensbetragtning» ble gjenutgitt i serien «Norsk filosofi i det 19. århundre» i Thorleif Dahls kulturbibliotek i 1977.
Natal (koloni)
Natal var en britisk koloni i den østlige delen av dagens Sør-Afrika. Kolonien ble offisielt opprettet 4. mai 1843, etter at den britiske regjeringen hadde annektert boerrepublikken Natalia. Opprinnelig utgjorde kolonien Natal bare halvparten av dagens iKwaZulu-Natali. Det tidligere selvstendige kongedømmet Zululand ble føyet til kolonien i 1897.
I 1910 gikk Natal sammen med Transvaal, Kappkolonien og Oranjefristaten og etablerte Sør-Afrika-unionen. Natalprovinsen var under folkeavstemningen om republikk i 1960 den eneste provinsen som stemte mot republikken. I 1994 fikk Natal dagens navn, iKwaZulu-Natali.
Kyren Wilson
Kyren Wilson (født 23. desember 1991) er en profesjonell snookerspiller fra Kettering, Northamptonshire i England. Han har vunnet 5 rankingturneringer og nådde finalen i verdensmesterskapet i snooker 2020. Han er rangert som den 8. beste snookerspilleren i verden
Christian Kreienbühl
Christian Kreienbühl (født 6. juni 1981) er en sveitsisk friidrettsutøver som konkurrerer i maraton.
Han representerte Sveits under Sommer-OL 2016 i Rio de Janeiro, der han ble nummer 76 i maratonløpet.
Mitumbafjellene
Mitumbafjellene er en vulkansk kjede i den sørlige delen av Riftdalen. Fjellkjeden grenser i øst til Tanganyikasjøen og Kivusjøen i Den demokratiske republikken Kongo. I nord grenser den til Virungafjellene, som fungerer som grensen mellom Kongo, Rwanda og Uganda.
The Masters Tournament 1994
The Masters Tournament 1994 ble arrangert på Augusta National Golf Club i Augusta, Georgia i USA i 1994.
Jørgen Hausberg Nilsen
Jørgen Hausberg Nilsen (født 1991 i Bergen) er en norsk skuespiller. Han spilte Tomas i filmen Vegas som var hans spillefilmdebut. For sitt arbeid ble han nominert til årets mannlige skuespiller under Amadaprisen i 2010. Jørgen Hausberg Nilsen har vært tilknyttet Den Nationale Scene i Bergen. Nilsen gjorde hovedroller i 2015, 2017 og 2019 i spillefilmene Demning (2015) Fountain Of Youth (2017) og Du (2019) alle regissert av Paul Tunge.
Christieparken
Christieparken er en kommunal park på Landås i Bergen, en grønn lunge i en vestvendt helling mellom den sterkt trafikkerte Natlandsveien og Brann stadion.
Da Wilhelm Frimann Koren Christie returnerte til Bergen i 1818 etter at han deltok som riksdagsmann på Eidsvoll plantet han frø han hadde med seg på et stykke utmark i Fridalen ved elven fra Ulriken. Området var en del av en husmannsplass under gården  Haukeland, eiet av Christies fetter stiftmann Edvard Hagerup. Ca. 1820 stiftet Christie og medlemmer av vennegruppen "Quodlibet" et interesseselkap "Symposium" for å opprette en naturpark. Eiendommen ble inngjerdet og de anla en "Lystpark", en naturpark etter engelsk mønster. De ryddet, lagde broer over elven og plantet trær, ett stykke med bøk representerte Danmark, og ett med gran symboliserte Norge (den første granplanting på Vestlandet). Trærne ble døpt med øl eller stikkelsbærvin og hver av vennene hadde de sin stenbenk med bord. De gikk på visitt til hverandre og selskapeligheten florerte med diskusjoner, muntre historier og fedrelandssanger.
Lavangselva (Balsfjord)
Lavangselva er ei elv i Balsfjord kommune i Troms og Finnmark. Den renner gjennom den sørlige delen av Lavangsdalen og munner ut i Balsfjorden ved Kantornes. Europavei 8 går langs en stor del av elvas lengde. Elva er 14,25 km lang, og har et nedbørfelt på 38,54 km². Middelvannføringen ved munningen er 1,87 m³/s.
Elva har utløp fra Smalakvatnet, som ligger på 789 moh., like vest for vannskillet mot Ullsfjorden. Elva, som her kalles Smalakelva, renner i fosser og stryk mot vest gjennom Smalakdalen. Idet den renner inn i Lavangsdalen krysser den Europavei 8. I dalbunnen løper den sammen med Fielbmá, som har sine kilder på vestsida av Lavangsdalen. Etter samløpet kalles den Lavangselva, og renner mot sør i et relativt rolig og ensartet løp gjennom den skogkledte dalen. Elva munner ut i Balsfjorden like nordvest for Kantornes. Like før munningen krysses elva av fylkesvei 294.
Sjøvandrende fisk kan vandre oppover elva rundt 7 kilometer fra havet. Elva er imidlertid grunn og elvebunnen er finkornet, noe som gir dårlige gyte- og oppvekstområder for laksefisk. Lavangselva har dog en liten bestand av sjøørret.
Kinas sosiale kredittsystem
Kinas sosiale kredittsystem, også kjent som det sosiale kredittsystemet (kinesisk: 社会信用体系), er et omdømmesystem som benytter overvåkning, og gir den kinesiske befolkningen sosial kreditt (poeng) basert på oppførselen deres. Overvåkningssystemet benytter ansiktsgjenkjenning og stordata analyseteknologi. Systemet ble foreslått i 2007, og i 2014 ble det planlagt at systemet skulle være funksjonelt innen 2020. Det sosiale kredittsystemet har vært i en testfase siden 2018 i Kina. Den kinesiske befolkningen skal få sosial kreditt for god oppførsel. Dårlig oppførsel fører til minuspoeng. I 2019 sammenliknet NRK poengsystemet til Kina med et dataspill.
Kinas sosiale kredittsystem
Systemet overvåker kinesiske innbyggere, for eksempel ved trafikklysregulerte fotgjengeroverganger. Dersom en person krysser veien på rødt lys, og et kamera filmer hendelsen, blir personen gjenkjent gjennom ansiktsgjenkjenning, og blir tildelt «minuspoeng» for handlingen. Ved noen fotgjengeroverganger er det også montert store skjermer som spiller av klipp og «henger ut» borgere som bryter reglene ved overgangen. Andre handlinger som blir sett på som dårlig oppførsel, og som kan føre til sanksjoner / minuspoeng er blant annet å røyke offentlig, kjøre fortere enn fartsgrensen eller krysse veien på rødt lys.
En modellborger blir belønnet med goder. Innbyggere med god sosial kreditt får blant annet leie sykler gratis, flere treff på datingsider, i tillegg til at de enklere får lån i banken.
Siden starten av testfasen i Kina har overvåkningssystemet sanksjonert flere innbyggere. I 2018 hadde systemet utestengt over 17,5 millioner kinesere fra å bestille flybilletter og rundt 5,5 millioner fra å bestille togbillett. 128 personer fikk ikke reise ut av Kina, fordi de hadde unnlatt å betale skatt. Rundt 1,400 hundeeiere ble straffet med bøter, fikk minuspoeng eller mistet retten til å eie hund, fordi de lot hunden gå uten bånd eller fordi de ikke plukket hundebæsj fra fortauet. 290,000 personer fikk ikke arbeide som assisterende leder eller leder i bedrifter på grunn av lav poengsum i overvåkingssystemet. Dersom en borger gjør noe ulovlig, og får lav poengsum i det sosiale kredittsystemet, er det en rekke ting som kan påvirke hen. Borgeren kan blant annet havne på en svarteliste, som bedrifter er anbefalt å sjekke før de ansetter noen. Borgeren kan bli nektet å reise med tog og fly, eller å bo på hotell. I tillegg kan borgeren få en begrenset internetthastighet, særlig dersom hen ikke har betalt regningene sine til rett tid, bruker mye tid på å spille dataspill eller sosiale medier, bruker mye penger på «fjollete kjøp» på internett, eller deler falske nyheter, spesielt dersom de er knyttet til terrorangrep og sikkerhet på flyplasser.
Mbandaka
Mbandaka er en by og provinshovedstad i Équateurprovinsen i Den demokratiske republikken Kongo. Byen er et viktig skritt på elva mellom byene Kinshasa og Kisangani. Byen har omtrent 729 257 innbyggere (2004).
Kinas sosiale kredittsystem
Kritikk mot systemet
Michael Chertoff, tidligere sikkerhetsminister i USA fra 2005 til 2009, har omtalt Kinas overvåkningsprosjekt som et sosialt eksperiment. Han er kritisk til overvåkningen i Kina, og har uttalt at «Systemet gjør at folk presses til å bli forsiktige med hva de leser, hvor de går, hva de gjør i fritiden, til og med hvem de har som venner.»
Mbandaka
Byen ble grunnlagt under navnet Équateur av Henry Morton Stanley i 1883. Rådhuset i byen ligger 6.6 kilometer nord for ekvator. På grunn av beliggenheten på ekvator og langs elva Kongo var det planer om å anlegge kolonihovedstaden i Mbandaka. I 1886 forandret de belgiske kolonimyndighetene navnet til Coquilhatville som forble byens navn frem til 1966 da navnet ble forandret til Mbandaka til ære for en lokal leder.
Kinas sosiale kredittsystem
Kritikk mot systemet
Det sosiale kredittsystemet har blitt kritisert fordi det gir kinesiske myndigheter makt til å bestemme hva som er god og dårlig oppførsel.
Noen organisasjoner, blant annet EU og Human Rights Watch, har kritisert Kina for overvåkningen. Den 21. april 2021 publiserte EU en rapport som sa at de ønsker å forby overvåkingssystem som Kinas sosiale kredittsystem. Henrik Skaug Sætra, førsteamanuensis ved avdeling for økonomi, språk og samfunnsfag ved høgskolen i Østfold, skrev i en kronikk at EU sitt grep om å stoppe slik overvåking, kan bli et «tannløst» prosjekt, men viste til at blant annet GDRP, (regler om behandling av personopplysninger), har vist oss at det kan skje store endringer på kort tid i hvordan data og personopplysninger blir behandlet og beskyttet.
Systemets virkning på resten av verden
Næringslivets sikkerhetsråd har ment at Kinas sosiale kredittsystem strider mot norske verdier, men at norske myndigheter bør lære av systemet for å definere og forklare hvilke data de behøver å samle inn, og ikke overlate innsamling av data til kommersielle selskaper og fremmede stater.
Kina er en økonomisk stormakt. Mange land og enkeltpersoner er redd for å provosere kinesiske myndigheter. Dette er en av grunnene til at mange ikke reagerer på bruken av avansert overvåking og brudd på menneskerettigheter i Kina.
Joakim Hellvik
Joakim Hellvik (født 14. februar 1991) er en norsk fotballspiller som spiller for Havdur IL. Han mester alle posisjoner i forsvaret.
Han ble tatt opp i A-stallen til Bryne foran 2010 sesongen, etter godt spill på juniorlaget og i 3.divisjon i 2009. Men meldte overgang til moderklubben Havdur IL foran 2011 sesongen.
Sommertoget
Sommertoget var NRKs underholdnings- og sakte-TV-satsing sommeren 2017. Hver tirsdag til lørdag fra 27. juni til 19. august besøkte toget stasjoner langs nesten hele det norske jernbanenettet og hadde sendinger med Reiseradioen på formiddagene og Sommeråpent på kveldene. Reisene fra stasjon til stasjon ble tatt opp på dagtid og vist på TV samme ettermiddag i programmet Sommertoget minutt for minutt og i sammendrag på kveldene.
Historie
NRK gjorde sin første jernbanerelaterte sakte-TV-produksjon høsten 2009 med førerromsfilmen Bergensbanen minutt for minutt og har senere gjort det samme på enkelte andre norske jernbanestrekninger. I 2011 ble konseptet utvidet til å omfatte direktesending og seerinteraksjon med Hurtigruten minutt for minutt, som året etter ble gjort på Telemarkskanalen, og i 2013 og 2015 med Sommerbåten langs norskekysten i forbindelse med Sommeråpent.
Kvelden og natten mellom 22. og 23. juni 2012 produserte den finske kringkasteren Yle i samarbeid med de finske statsbanene VR et 13 timer lang direktesendt underholdningsprogram fra togreisen mellom Helsingfors og Rovaniemi under tittelen Juhannusjuna («Midtsommertoget»). Programmet var en blanding av direktesendte bilder fra stasjonene hvor toget stoppet, og filming av toget fra helikopter og opptak gjort ombord i toget.
20. august 2016, i sesongens siste sending av Sommeråpent, ble planene for Sommertoget offentliggjort.
Radio- og TV-sendinger
Sendingene startet hver tirsdag til lørdag med Reiseradioen på NRK P1 mellom klokka 9 og 11. Kort tid etter startet dagens togetappe som ble filmet og sendt i uredigert form i Sommertoget minutt for minutt på NRK1, som regel fra klokka 15. Etter Dagsrevyen, som regel klokka 19:30, ble dagens togetappe vist i redigert form i programmer med tittelen På vei til: …. Sommeråpent-sendingene begynte som regel klokka 21:30.
Publikumstilstrømmingen til togets kjørestrekning var generelt overveldende bra, både til sendestasjonene, "timinuttersstasjonene" og ellers lgenerelt angs jernbanelinjen. Ved mange av stasjonene ble Sommertogets besøk kombinert med lokale sommerfester.
NRKs prosjektleder for Sommertoget var Thomas Hellum, som har stått bak en stor del av minutt for minutt-sendingene helt siden Bergensbanen i 2009. I tabellen under vises programlederne for de forskjellige programmene:
Toget
Toget ble trukket av El 18 på elektrifiserte strekninger, mens det på de ikke-elektrifiserte strekningene ble trukket av Di 4 som også trenger å ha med seg en generatorvogn (populært kalt «finke») for å kunne levere nok strøm til utstyret i resten av toget. På de elektrifiserte strekningene valgte man å bruke lokomotiv i begge ender for å forenkle skiftingen samt unngå brudd i strømforsyningen til NRKs utstyr. Containervogna (litra Sdggmrs) gikk mest mulig midt i toget for å få scena mest mulig sentralt på stasjonene hvor toget stoppet, men utover det vil rekkefølgen på vognene kunne variere. Tabellen nedenfor viser materiellet i en annen rekkefølge enn det vil være i toget. De fleste vognenhetene ble dekorpyntet med foliering. Etter fullført kjøring av Sommertoget ble noen av vognene brukt i ordinære tog fram til slutten av september før dekoren ble fjernet.
Sdggmrs-vogna er eid av CargoNet, CB1-vogna er eid av NSB, mens øvrig materiell er eid av materiellselskapet Norske tog.
Reiseruta
Tabellen nedenfor er basert på NRKs reiseruteoversikt og daglige rutegrafer som publiseres av Bane NOR 30 dager på forhånd. Mindre endringer vil kunne forekomme. Oversikten over stoppesteder som passeres er ikke komplett.
I tillegg til de ovvennevnte kjøringene ble materiellet kjørt en del rene transportetapper. Dette dels for posisjonskjøring, dels fordi materiellet skulle til vedlikeholdsbase i helgene. Ved noen av disse kjøringene var NRKs personale ombord.
Echmarcach mac Ragnaill
Echmarcach mac Ragnaill (død 1064) var en norrøn-gælisk konge over Dublin i to perioder (1036–1038 og 1046–1052), og også konge over Man. Han er også beskrevet som konge over Innarenn som ut ifra sammenhengen må bety Rhins of Galloway og hersket sannsynligvis over hele eller deler av Hebridene. Hvem Echmarcachs far Ragnall (Ragnvald eller Ragnar) var er omdiskutert. Ifølge Seán Duffy var han en etterkommer av Ivar av Waterford,, men Benjamin Hudson og Colmán Etchingham har argumentert for at han må være en sønnesønn av Gudrød Haraldsson
Det er sannsynlig at Echmarcach er identisk med Iehmarc, en av tre konger fra nordvest (en annen var Malcolm II av Skottland) som ifølge den angelsaksiske krønike i 1031 underkastet seg Knut den mektige som da var konge over både England og Danmark.
Echmarchac allierte seg med Donnchad mac Briain, konge av Munster og en av dem som rivaliserte om overherredømmet over Irland. Alliansen ble sementert gjennom ekteskap mellom Echmarcachs søster Cacht og Donnchad i 1032. Dersom han var etterkommer av Gudrød Haraldsson var han også sannsynligvis i nær familie med Donnchad mac Gilla Pátraic, konge av Osraige og mellom 1036 og 1039 også konge av Leinster.
I 1036, etter Sigtrygg Silkeskjeggs død, klarte Echmarcach med støtte av Donnchad å ta kontroll over Dublin. Han ble imidlertid fordrevet derfra av Ivar Haraldsson i 1038, og fikk ikke kontroll over byen igjen før i 1046. På høyden av sin karriere kan han ha hersket over hele området rundt Irskesjøen, som konge av Dublin, Man, Hebridene og Galloway.
I 1042 hadde Diarmait mac Maíl na mBó kommet til makten som konge av Leinster, og han skulle vise seg å være en verdig motstander både for Echmarcach og hans allierte Donnchad mac Briain. I 1052 fordrev Diarmait Echmarcach fra Dublin igjen, denne gangen for godt. I 1061 fordrev Diarmaits sønn Murchad ham også fra Man.
En anekdote i Harald Hardrådes saga i Heimskringla har vært knyttet til Echmarcach. det fortelles at Haralds søstersønn Guttorm Gunhildsson ofte var i viking, overvintret i Dublin og var venn med «kong Margad». Ifølge fortellingen drar Guttorm og Margad i 1052 på plyndringstokt sammen til Wales, men begynte å krangle om utbyttet. I den påfølgende kampen dem i mellom ba Guttorm til Olav den hellige, og vant på den måten. Margad ble drept. Denne Margad har av redaktørene av Heimskringla blitt identifisert med Echmarcach, men Margad er sannsynligvis basert på Murchad mac Diarmait. Francis John Byrne skrev at «det er imidlertid sikkert at 'Margad' representerer det irske navnet Murchad». Ettersom verken Echmarcach eller Murchad ble drept i Wales i 1052 må anekdoten uansett avskrives som uhistorisk.
Echmarcach dro til Roma som pilegrim og døde der i 1064. Ifølge Marianus Scottus' Chronicon fra 1082 reiste Echmarcach til Roma sammen med sin gamle allierte og svoger Donnchad, og begge døde der.
Jens Arne Svartedal
Jens Arne Svartedal (født 14. februar 1976) er en norsk tidligere langrennsløper som representerte Trøsken IL.
Karriere
Svartedal debuterte i verdenscupen 22. november 1997 på Beitostølen og har tatt jevnlige topplasseringer i klassisk stil siden 2000, både i sprint og distanserenn. Svartedal var storfavoritt da det for første gang skulle deles ut et VM-gull i klassisk sprint i Oberstdorf 2005, men ble syk like før mesterskapet og kunne ikke delta. To år senere fikk han sin revansje da han vant VM-gull på sprinten i Sapporo.
Etter sesongen 2007/2008 bestemte Svartedal seg for å trekke seg fra Norges Skiforbunds landslag for å heller slutte seg til brødrene Anders og Jørgen Auklands langdistanseteam, Team Xtra Personell. Jens Arne Svartedal er utdannet byggingeniør fra Høgskolen i Oslo og jobber med dette i bygg- og anleggsselskapet NCC. 23. mars 2011 kunngjorde han at han slutter definitivt som toppløper.
I 2013 overtok Svartedal som ekspertkommentator for NRK etter Thomas Alsgaard.
Olympiske leker
Svartedal tok sølv under Vinter-OL 2006 i Torino på lagsprint. Svartedal ledet etter alle sine tre etapper, men ankermann Tor-Arne Hetland klarte ikke å holde unna for Sveriges Björn Lind på siste etappe og endte seks tideler bak. På 15 km klassisk hadde han problemer med skiene og ble dårligste nordmann på 44.-plass, over 3 minutter bak gullvinner Andrus Veerpalu. Under Vinter-OL 2010 i Vancouver fikk Svartedal bare gå 50 km klassisk. Der ble han igjen dårligste nordmann på 23.-plass, nesten 2 minutter bak Petter Northug.
Verdensmesterskap
Jens Arne Svartedal ble verdensmester i klassisk sprint under VM i 2007 i Sapporo. Han har også 19.-plasser på 50 km klassisk i samme mesterskap, og på 15 km klassisk under VM i 2003 i Val di Fiemme. I skøytesprint har han en 11.-plass fra VM i 2003 og en 20.-plass fra VM i 2009 i Liberec.
Verdenscup
Jens Arne Svartedal er en av seks norske mannlige langrennsløpere som har vært minst to ganger på pallen i verdenscupen sammenlagt etter at verdenscupen ble offisiell i 1982. De fem andre er Bjørn Dæhlie (10 ganger), Petter Northug (5), Vegard Ulvang (4), Thomas Alsgaard (3) og Tor-Arne Hetland (2). Svartedal var blant de ti beste i verdenscupen sammenlagt seks av sju sesonger fra 2002 til 2008. I 2007 vant han verdenscupen i sprint. Hans beste sammenlagtplassering i verdenscupen i distanserenn var en 5.-plass i 2006, kun slått av Tobias Angerer, Vincent Vittoz, Anders Södergren og Frode Estil.
Norgesmesterskap
Svartedal er norgesmester på ski fire ganger: 50 km klassisk i 2003 og 2007, klassisk sprint i 2005 og 15 km klassisk i 2009. I tillegg tok han bronse på 10 km klassisk i 2001 og 30 km duathlon i 2010.
Bredo Eriksen
Bredo Eriksen (født 27. februar 1880 i Oslo, død 20. mars 1977) var en norsk fotballspiller.
Han ble medlem av Lyn måneden etter at idrettsforeningen ble stiftet i 1896, og han var målvakt på Lyns lag de første årene. I 1902 var Eriksen med på å stifte Norges Fotballforbund, og han ble forbundets første sekretær. Samme år dømte han den avgjørende kampen i turneringen som regnes for det første norgesmesterskapet i fotball. Foruten fotball drev han med ski og seiling.
Eriksen arbeidet som forretningsmann og var fra 1917 disponent i firmaet Eriksen og Eriksen. Han var bror av Leif Eriksen.
Tulsa
Tulsa er den nest største byen i delstaten Oklahoma og hovedsete for Tulsa fylke. Byen ligger på Arkansas-elven, om lag 60 km nordøst for Oklahoma City. Ifølge folketellingen i 2010 har Tulsa 396,466 innbyggere.
Et stort antall urinnvånere ble fordrevet til Tulsa-området i 1836, og de kalte den nye bosetningen Tallahassee. Lewis Perryman bygget et handelssted i Tulsa i 1846. Den lille byen som vokste, ble kalt «Tulsey Town». Da postkontoret ble etablert i 1879 fikk byen sitt nåværende navn Tulsa.
I 1901 ble olje oppdaget nær byen, og dette førte til svært hurtig vekst i befolkningstallet, og byen ble «verdens oljehovedstad», en tittel som siden har gått til Houston. Økonomien i Tulsa er idag variert. I tillegg til naturgass er det også fly- og telekommunikasjonsindustri i byen.
The Proposal
The Proposal er en amerikansk romantisk komedie fra 2009. Filmen er regissert av Anne Fletcher, skrevet av Pete Chiarelli og har Sandra Bullock og Ryan Reynolds i hovedrollene.
Mohamed Hrezi
Mohamed Hrezi (født 28. oktober 1991) er en libysk friidrettsutøver som konkurrerer i maraton.
Kenneth Branagh
Kenneth Charles Branagh (født 10. desember 1960 i Belfast i Nord-Irland) er en Emmy Award-vinnende, nordirsk skuespiller og filmregissør.
Bakgrunn
Branagh ble født i Belfast og vokste opp i Tigers Bay-området. Han kom fra den protestantiske arb eiderklasse; foreldrene var Frances (née Harper) og rørleggeren William Branagh. Familien flyttet til Reading i Berkshire i England da han var ni. På skolen tilpasset seg engelsk uttale, men tapte ikke sin opprinnelige Belfast-dialekt. Skuespilleren oppnådde noe suksess i Nord-Irland for sin rolle som tittelfiguren i BBCs serie Billy Plays.
Karriere
Han har arbeidet både på scenen og skjermen. Han mottok anerkjennelse i Storbritannia for sine sceneopptredener, inkludert tittelrollen i Hamlet. Han er antakeligvis mest kjent for sine populære filmversjoner av William Shakespeares verk Stor ståhei for ingenting (1993), Danser med Shakespeare (2000) og Hamlet (1996). Han har også medvirket i en rekke filmer som ikke er relatert til Shakespeares arbeider. I de siste årene har han arbeidet mest med filmer til TV, kun som skuespiller, ikke regissør. Branagh vant en Emmy Award for sin opptreden i TV-filmen Conspiracy fra 2001.
Branagh har vært nominert til fire Oscar-priser, inkludert to for regi og skuespill i Henry V, og en annen for manuset til Hamlet. Branagh ble også nominert i den 20. Razzie-utdelingen for verste mannlige birolle i Wild Wild West.
Han har medvirket i flere filmer sammen med sin daværende kone Emma Thompson. De giftet seg i 1989, og tok ut skilsmisse i 1995. I flere år, mens han fortsatt var gift med Thompson, hadde han et velpublisert forhold med Helena Bonham Carter, som han også medvirket i filmer sammen med.
I 2003 giftet han seg igjen, denne gangen med Lindsay Brunnock, som Carter hadde introdusert ham for i 1997
Han har også vært forteller for lydboken av Drømmen om Narnia av C.S. Lewis for Harper Audio.
I 2011 regisserte han eventyrfilmen Thor, som viste seg å bli en stor suksess i Branaghs hender. Filmen hadde et budsjett på rundt 150 millioner dollar, og i løpet av to helger spilte den inn rundt 90 millioner av disse (hvorav 66 millioner ble spilt inn den første helgen i USA). Den fikk også svært gode kritikker fra et samlet pressekorps, til tross for skepsis på forhånd.
Branagh ble i 2012 utnevnt til Knight Bachelor. Han ble dermed gjort til ridder og fikk rett til å føre tiltaleformen sir foran sitt navn. Branagh mottok en æresdoktorgrad i litteratur fra Queen's University of Belfast i 1990.
Marjan Šarec
Marjan Šarec (født 2. desember 1977 i Ljubljana) er en slovensk politiker. Šarec startet sin karriere som komiker og gikk senere inn i politikken. Han dannet sitt eget parti, Lista Marjana Šarca. I september 2018 tiltrådte han som statsminister i en mindretallsregjering av sentrum–venstre-partier.
Halldor Skvaldre
Halldor Skvaldre (norrønt: Halldórr skvaldri, Halldor den pratsomme) var en islandsk skald som levde i første halvdel av 1100-tallet og som reiste rundt og diktet for ulike konger og fyrster.
Laura Bratager
Laura Bratager (født Laura Kristine Ringdal, 17. oktober 1860 på Hellesylt, Sunnylven, Sunnmøre, døde 24. august 1934 i Minneapolis, 73 år gammel) var en norsk forfatter som immigrerte til Minneapolis i USA og tilbrakte mesteparten av livet sitt der. Hun jobbet aktivt for å ivareta norsk kultur blant andre norske immigranter, særlig blant kvinner. Hun var med på å stifte Lyngblomsten, et aldershjem i Saint Paul. Hun stiftet også organisasjonen Døtre av Norge i Minneapolis, og var en tid hovedpresident i denne organisasjonen. Den fikk 6000 medlemmer i Bratagers tid.
Marjan Šarec
Liv og virke
I 2010 engasjerte Šarec seg i lokalpolitikken. Han ble to ganger valgt til ordfører i byen Kamnik. Ved det første valget i 2010 representerte han partiet Pozitivna Slovenija, men i 2014 stilte han på egen liste. Partiet hans, Lista Marjana Šarca, er beskrevet som et sentrum–venstre-parti, men også som et anti-etablissementsparti.
I 2017 tok han spranget til rikspolitikken. Han stilte i presidentvalget, men tapte i andre valgomgang med 46,91 % av stemmene mot 53,09 % for Borut Pahor. I 2018 ble han innvalgt i Nasjonalforsamlingen på sin egen partiliste, Lista Marjana Šarca. Partiet hans ble nest største parti i valget. Det fikk 12,6 % av stemmene og 13 representanter i Nasjonalforsamlingen. Største parti i valget ble Slovenska demokratska stranka ledet av Janez Janša, men Janša klarte ikke å finne koalisjonspartnere.
Etter å ha blitt nominert som statsministerkandidat 8. august, fikk Šarec 17. august 2018 i oppdrag å danne regjering. Den 29. august la han fram en avtale mellom fem sentrum–venstre-partier om å danne en koalisjonsregjering. Avtalen gikk ut på at de fem partiene dannet en mindretallsregjering med støtte fra 43 av nasjonalforsamlingens 90 medlemmer. Statsrådslisten Šarec la fram omfattet regjeringsmedlemmer fra partiene Socialni demokrati, Stranka Alenke Bratušek, Stranka modernega centra og Demokratična stranka upokojencev Slovenije i tillegg til Lista Marjana Šarca. Hans mindretallsregjering, landets første, tiltrådte 13. september 2018.
Magne Høyland
Magne Arild Høyland (født 1. mai 1951) er en norsk musiker og sanger. Han er kjent for sin tid i det norske rockebandet Asfalt som han var vokalist i helt til Mia Gundersen ble vokalist. Før Asfalt var han vokalist i bandet Nurk Twins som ga ut en plate i 1978 før bandet ble oppløst ved inngangen av 80-tallet. I 1992 ga han ut soloplaten Det fyssta lyset. I 1995 kom hans andre soloplate I "Live" på Dickens. I 2011 kom platen Takk for dansen.
Laura Bratager
I 1930 ble Bratager tildelt Kongens Fortjenstmedalje i gull av kong Haakon VII.
Bakgrunn
Laura Kristine Ringdal var født på Hellesylt i Sunnmøre 17. oktober 1860. Hennes mor, Kristine Jørgensen fra Bergen, giftet seg i 1850 med Lars Pedersen Ringdal, en landhandler i Hellesylt. Lars var en gavmild og empatisk mann som ga mye til fattige som ikke kunne betale for seg, og som følge av dette måtte han selv ta opp flere lån. Landhandelen gikk konkurs i 1859. Laura og hennes seks søsken vokste derfor opp i fattige kår.
Halldor Skvaldre
Han var sannsynligvis født før 1080 ettersom han diktet om kong Magnus Berrføtt som døde i 1103, men også om kong Inge Krokrygg et halvt århundre senere. Han skal ha diktet flokker og dråpaer til den danske kong Erik Emune, de svenske jarlene Sóne Ivarsson og Karl Sónesen, til den svenske kong Sverker den eldre (Sörkvir Kolsson) og hans sønn Johan Sverkersson den eldre (Jon jarl). Ingen av disse hyldningsdiktene er bevart for ettertiden.
NLOD
NLOD (Norsk lisens for offentlig data) er en standardisert norsk lisens for offentlige data utarbeidet av Fornyingsdepartementet.
Hensikten med lisensen er å gjøre det enklere for dataeiere å presisere vilkårene for bruk av datasettene de publiserer. Lisensen er imidlertid ikke bare nyttig for dataeiere, den er også nyttig for databrukerne. Når informasjon er tilgjengeliggjort under denne lisensen blir det lettere å vite hva slags vilkår som gjelder, og det blir enklere å bruke data fra forskjellige kilder sammen.
Kort oppsummert sier lisensen at du har lov til å bruke informasjonen til det du vil, men at du må oppgi hvor du har hentet informasjonen fra. Lisensen gjør det klart at sensitive og taushetsbelagte opplysninger ikke kan tilgjengeliggjøres under lisensen, og at dataeier ikke har ansvar verken for informasjonens kvalitet eller for hva informasjonen brukes til.
Halldor Skvaldre
Det er imidlertid bevart åtte vers av en dråpa til Sigurd Jorsalfare som beskriver Sigurds ferd til Jerusalem og hans kamper på veien dit.
I tillegg til denne Útfarardrápa er det også bevart et vers av et annet dikt til Sigurd, kalt Útfararkviða. Diktfragmentene er bevart i forskjellige avskrifter av Snorre Sturlasons Heimkringla. Halldors dikt har vært en viktig kilde til vår viten om Sigurd Jorsalfares korsfarerreise til Jorsal og Miklagard med beskrivelsene av Sigurds kamper mot muslimer utenfor Portugal og ved Gibraltar, og også om hans og den kristne kong Balduin I av Jerusalems erobring av Sidon.
Fem vers av en dråpa til kong Harald Gille med handling fra tida 1134 – 1136 er også bevart (Haraldsdrápa).
Versemålene
Útfarardrápa er diktet i dróttkvætt, den mest kompliserte, men også den mest brukte verseformen i dråpaer om herskere. Fragmentet fra Útfararkviða er i fornyrdislag. Den islandske filologen Finnur Jónsson omtaler Halldors dikt på denne måten: «De er ret interessante, skönt fremstillingen er meget tör og prosaisk.»
Laura Bratager
Bakgrunn
Et par år etter Lauras konfirmasjon reiste hun til Bergen for å gå på husholdsskole, og etter eksamen fikk hun jobb hos familien Faugner på Møllendahl. Der var Bjørnstjerne Bjørnson noen ganger på besøk. Laura fikk lov til å lese et par av hans vers høyt for Bjørnson, men første gang var han ikke imponert. Han ga henne et annet stykke prosa å lære utenat, og hun øvde med fru Faugner – og da han fikk høre dette fikk hun «ros og oppmuntring til det som var hennes livshåp», og kan sies å være et viktig øyeblikk for hennes litterære karriere.
På tross av Lauras store kjærlighet til hjemlandet og familien, emigrerte hun til USA i 1884. Hun flyttet til Minneapolis, og i 1886 giftet hun seg med Lars Bratager fra Bergen. De fikk fem barn; fire sønner og én datter. Laura bodde i Minneapolis resten av livet, og døde der den 24. august 1934, etter åtte måneder med sykdom. Hun ble begravd på Sunset Memorial Park i Minneapolis.
Humanistisk arbeid
Laura Bratager var opptatt av å fremme kvinner, både innen kultur og som samfunnsborgere, og var også opptatt av å ivareta norske tradisjoner og kultur blant nordmenn som hadde emigrert til USA. Disse verdiene gjenspeiles både i hennes litteratur og i hennes humanistiske arbeid.
Aldershjem i Minneapolis
Den 15. september 1901 startet Laura et litterært selskap sammen med noen andre norske kvinner som var bosatt i Minneapolis. Tanken bak var at de skulle jobbe for å vedlikeholde norskspråket, samt å styrke relasjonene blant norske kvinner i Minneapolis ved hjelp av poesi og prosa. De merket fort at behovet for dette var særlig stort hos de eldre, og bestemte seg for å gjøre noe. Et år senere omgjorde de dette litterære selskapet til en humanitær organisasjon som fikk navnet «Lyngblomsten». Kvinnene begynte å samle inn penger gjennom (små) medlemsavgifter, basarer, iskremsalg, konserter og teater. Laura fungerte her som organisator, kasserer, sekretær, og tidvis også president. Hun bidro også med taler for å øke engasjementet for organisasjonen. I 1906 hadde organisasjonen omtrent 150 medlemmer, og nok penger til å kjøpte en tomt i Saint Paul. I 1912 bygde de «Lyngblomsten», et nytt hjem for 44 eldre, og en møteplass for organisasjonen.
Aldershjem på Sunnmøre
Laura bidro også til bygdelaget «Sunelvslaget» fra 1910, som hadde som målsetting å bygge et hjem for eldre på Hellesylt i Sunnmøre. Eldrehjemmet stod klart på Hellesylt i 1923, og fikk navnet «Aftenro».
Kongens fortjenstmedalje i gull
På et besøk til Norge i 1930, ble Laura Bratager tildelt Kongens fortjenstmedalje i gull i påskjønnelse av alt hun hadde gjort for det norske folk. Bratager mottok medaljen på et arrangement for Norske Kvinders Nationalraad den 27. juli 1930; den ble overrakt av Betzy Kjelsberg, som var organisasjonens president. Kjelsberg roste Bratager for hennes arbeid, som viste at hun aldri glemte sitt hjemland. I anledning medaljen møtte Bratager også Kong Haakon, og hun skal ha vært så lykkelig at hun glemte å kalle han "Deres majestet", men kalte ham bare "kjære, kjære konge" – noe som skal ha gledet kongen stort.
Forfatterskap
Bøkene hennes var ofte en blanding av fiksjon og sanne beskrivelser og egne observasjoner, og historiene hennes bar ofte preg av hjemlengsel. Det var også typisk for hennes historier å ikke ha noen skurker, bare sterke og hardtarbeidende karakterer, ofte kvinner, som jobbet for å oppnå suksess – typisk det som i USA kalles «rags to riches»-historier.
I tillegg til sine bøker og sangbok ga hun ut store mengder poesi og prosa i diverse aviser, tidsskrifter, nyhetsbrev - og annet. En stor mengde av dette er idag tapt, men mye av det er bevart og mulig å finne.
Liparetrus
Liparetrus er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia, New Zealand og Sør-Amerika.
Utseende
Små til middelsstore (5-15 millimeter), brede, blanke oldenborrer. Forkroppen er gjerne svart, dekkvingene rødbrune, gulbrune eller svarte, noen arter har metallisk glans. Oversiden er kledt med nokså lange, oppstående hår. Dekkvingene dekker ikke hele bakkroppen.
Levevis
Larvene lever i jorda og eter på røtter. De voksne billene klekker om våren og er dagaktive. De nyklekte billene blir i puppekammeret til jorda blir myket opp av regn, da de kommer opp samtidig. Ved masseforekomster kan de gjøre betydelig skade på unge plantasjer ved å gnage på bladene.
Utbredelse
Artene lever i Australia.
The Masters Tournament 1993
The Masters Tournament 1993 ble arrangert på Augusta National Golf Club i Augusta, Georgia i USA i 1993.
DYNIX
DYNIX (DYNamic UnIX) var et Unix-liknende operativsystem som ble utviklet av Sequent Computer Systems. DYNIX ble lansert i 1984 og var basert på 4.2BSD og modifisert for å kjøre på Intelbasert maskinvare med symmetrisk flerprosessering. Den tredje store versjon (Dynix 3.0) ble lansert i May 1987; i 1992 ble DYNIX etterfulgt av DYNIX/ptx, som var basert på UNIX System V.
IBM kjøpte rettighetene til DYNIX/ptx i 1999, da det kjøpte Sequent for $810 millioner.
IBM's etterfølgende Project Monterey var et forsøk, omkring 1999, "på å forene AIX med Sequent's Dynix/ptx operativsystem og UnixWare." I 2001 tvang likevel "eksplosjonen av populariteten til Linux ...  IBM til stille å forkaste" denne planen.
Legacies
Legacies er en amerikansk drama-tv-serie laget av Julie Plec, den hadde premiere 25. oktober 2018 på The CW. Det er en spin-off av The Originals og inneholder tegn fra både den serien og forgjengeren, The Vampire Diaries.
Stian Thomassen
Stian Thomassen (født 8. august 1976 i Oslo) er en tidligere norsk fotballspiller som har spilt for klubbene Lillestrøm, Haugesund, Hamarkameratene og Nybergsund IL-Trysil. Han spilte i forsvar i hele sin karriere og avsluttet som aktiv hos Ullensaker/Kisa. Thomassen har for øvrig også rundt 30 aldersbestemte landskamper for Norge.
Andrés Ruiz
Andrés Ruiz (født 16. juli 1988) er en colombiansk friidrettsutøver som konkurrerer i maraton.
Han representerte Colombia under Sommer-OL 2016 i Rio de Janeiro, der han ble nummer 79 i maratonløpet.
Ski-VM 2021 – Hopp normalbakke lag kvinner
Hopp normalbakke lag kvinner under Ski-VM 2021 ble arrangert 26. februar 2021.
Resultater
Første omgang startet kl.17:15 og finaleomgangen startet kl. 18:20.
Marius Bjorheim
Han spiller midtstopper, men kan også spille på midtbanen.
Stadsgraven
Stadsgraven er en vanngrav i København mellom Christianshavn og Amager. Stadsgraven utgjorde tidligere den østre delen av Københavns voller, men fungerer i dag som rekreasjonsområde. Stadsgraven kan deles inn i Indre stadsgrav, som består av tre bassenger, og Ytre stadsgrav, som er en 10 meter bred kanal som løper på utsiden av Indre stadsgrav langs det midterste bassenget.
Stadsgraven er forbundet med Københavns havn i nord og sør. Vannet fra havnen kan renne inn mellom Quintus Bastion og Charlotte Amalies Bastion og ut under Kalvebod Bastion.
I dag brukes Stadsgraven som rekreasjonsområde. Her finnes det bl.a. kolonihager, boliger, kontorer, en skole samt Christiania.
Bastioner
Samtlige 12 bastioner eksisterer fremdeles. Fra nord til sør er det:
Kjell Innli
Kjell Eirik Innli (født 26. februar 1943) er en norsk kokk bosatt i Isfjorden.
Han startet Kokkenens Mesterlaug i Møre og Romsdal, og var sjef der i de første 10 årene. Han var representant for Opplæringsrådet for kokk-og servitørfag fra 1985. I 1990, 1992, 1997 og 1998 var han dommer i EM for kokker. Han var også dommer under EM for unge kokker i Utrecht i 1994, og i The International Youth Skill Olympics i kokkefag i Amsterdam i 1991, i 1993 i Taiwan og i Lyon i Frankrike i 1995. Han er også forfatter av flere lærebøker for videregående skoler, og om regional og nasjonal matkultur.
Eva Notty
Eva Notty (født 1982) er en amerikansk tidligere pornoskuespiller.
FK Orenburg
FK Orenburg er en russisk fotballklubb fra byen Orenburg rundt 1250 km sørøst for Moskva, nær grensen til Kasakhstan. Klubben spiller i den øverste divisjonen i Russland.
Sametingsvalget 2021
Sametingsvalget 2021 ble avholdt 13. september 2021, samtidig med stortingsvalget 2021. Valget omfattet alle 39 plassene i det norske Sametinget.
Etter valget ble Silje Karine Muotka fra NSR valgt til sametingspresident.
Lister
Ved valget var det i alt 58 godkjente lister, syv færre enn ved forrige valg. Tabellen under viser hvilke lister som stilte i de enkelte distrikt.
Stemmerett
For å kunne stemme, måtte man være registrert i Sametingets valgmanntall. For å registrere seg må man avgi erklæring om at man oppfatter seg som same og at man enten har samisk som hjemmespråk eller har hatt forelder, besteforelder eller oldeforelder med samisk som hjemmespråk eller at man er barn av en person som står eller har stått i valgmanntallet. Samer fra Sverige, Finland eller Russland må ha vært folkeregistrert i Norge de tre siste årene for å registrere seg i valgmanntallet.
Tom Hauglund
Tom Hauglund (født 5. oktober 1973) er en norsk tidligere tennisspiller.
Han vant fem NM-gull i perioden 1993–2005. Han vant kongepokalen i 1994.
Cupfinalen i fotball for menn 1903
Cupfinalen i fotball for menn 1903 var en fotballkamp som ble spilt 22. september 1903 på Gamle Frogner stadion og var den siste kampen i Norgesmesterskapet i fotball for herrer 1903. Finalistene var Grane og Odd. Odd vant kampen og ble dermed norgesmester for første gang.
Forskningsrådets innovasjonspris
Norges forskningsråds innovasjonspris er en norsk teknologipris.
Den deles ut av Norges Forskningsråd som i 2018 opplyser om at prisen (på en halv million kroner) kan tilfalle en person, bedrift eller noe offentlig som har vært strategisk i sin bruk av innovasjon, mottatt penger fra Forskningsrådet, skapt blest om at innovasjon er viktig, vist at man samarbeider, inspirerer andre til samme og vil bruke prispengene på videre innovasjon.